***12.08.2020թ. դրությամբ***

**18-Լ**

**ԸՆՏԱՆԻՔՈՒՄ ԲՌՆՈՒԹՅԱՆ ԿՐԿՆՄԱՆ ԿԱՄ ՇԱՐՈՒՆԱԿՄԱՆ ԱՆՄԻՋԱԿԱՆՈՐԵՆ ՍՊԱՌՆԱՑՈՂ ՎՏԱՆԳԻ ԳՆԱՀԱՏՄԱՆ ՉԱՓՈՐՈՇԻՉՆԵՐԸ ՀԱՍՏԱՏԵԼՈՒ ՄԱՍԻՆ**

Համաձայն «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» Հայաստանի Հանրապետության  օրենքի 15-րդ հոդվածի 1-ին մասի 6-րդ կետի.

**Հ Ր Ա Մ Ա Յ ՈՒ Մ Ե Մ՝**

1. Հաստատել ընտանիքում բռնության կրկնման կամ շարունակման անմիջականորեն սպառնացող վտանգի գնահատման չափորոշիչները՝ համաձայն հավելվածի:

2. Հրամանի կատարման նկատմամբ հսկողությունը հանձնարարել Հայաստանի Հանրապետության ոստիկանության հասարակական անվտանգության ապահովման գլխավոր վարչության պետին:

3. Հրամանը ծանոթացնել Հայաստանի Հանրապետության ոստիկանության բարձրագույն, գլխավոր, ավագ, միջին և կրտսեր խմբերի պաշտոններ զբաղեցնող ծառայողներին:

**ՈՍՏԻԿԱՆՈՒԹՅԱՆ ԳԵՆԵՐԱԼ-ՄԱՅՈՐ Վ.ՕՍԻՊՅԱՆ**

« 17 »\_\_\_\_07\_\_\_\_2019թ.

ք.Երևան

Հավելված

ՀՀ ոստիկանության պետի

<< 17 >>\_\_\_\_07\_\_\_\_2019թ.

թիվ\_\_\_\_18 - Լ հրամանի

**ՉԱՓՈՐՈՇԻՉՆԵՐ**

**ԸՆՏԱՆԻՔՈՒՄ ԲՌՆՈՒԹՅԱՆ ԿՐԿՆՄԱՆ ԿԱՄ ՇԱՐՈՒՆԱԿՄԱՆ ԱՆՄԻՋԱԿԱՆՈՐԵՆ ՍՊԱՌՆԱՑՈՂ ՎՏԱՆԳԻ ԳՆԱՀԱՏՄԱՆ**

**1.ԸՆԴՀԱՆՈՒՐ ԴՐՈՒՅԹՆԵՐ**

Ոստիկանության մասնագիտացված ստորաբաժանման իրավասու ծառայողն ընտանիքում բռնության կրկնման կամ շարունակման անմիջականորեն սպառնացող վտանգի առկայությունը գնահատում է հետևյալ չափորոշիչների հիման վրա.

1. Ենթադրաբար բռնության ենթարկված անձի բացատրությունը:

2. Ենթադրաբար բռնություն գործադրողի բացատրությունը (եթե վերջինս դեպքի վայրում է):

3. Դեպքի վայրում ներկա այլ անձանց բացատրությունները:

4. Ենթադրաբար բռնություն գործադրողի տիրապետության տակ զենքի առկայությունը:

5. Ենթադրաբար բռնություն գործադրողի կողմից սպառնալիքներ հնչեցնելը և վարքագիծը:

6. Ենթադրաբար բռնության ենթարկված անձի և նրա խնամքի տակ գտնվող անձանց մարմնի և հագուստի վրա առերևույթ բռնության հետքերը:

7. Հասցված վնասվածքների նկարագրությունը (որքանով դա հնարավոր է անել առանց փորձաքննության), քանակը, տեղակայումը և գործիքները (միջոցները), որոնք օգտագործվել են վնասվածքները հասցնելու համար:

8. Ենթադրաբար բռնության ենթարկված անձի և նրա խնամքի տակ գտնվող անձանց վարքագիծը (այդ թվում՝ վախը, շնչելու և կուլ տալու դժվարությունը, դողը, շարժումների անհավասարակշռությունը):

9. Ենթադրաբար բռնություն գործադրողի դեմ նախկինում ներկայացված բողոքները և հաղորդումները:

10. Ենթադրաբար բռնություն գործադրողի և ենթադրաբար բռնության ենթարկված անձի միջև հարաբերությունների բնույթը, դատական վեճերի՝ այդ թվում՝ ամուսնալուծության, երեխաների խնամակալության հետ կապված գործընթացի առկայությունը:

11. Բռնության ենթարկված անձին պատկանող գույքին պատճառված վնասը:

12. Ենթադրաբար բռնության ենթարկված անձի՝ անչափահաս, հղի, տարեց լինելը կամ հաշմանդամություն ունենալը կամ այլ հատկանիշներ, որոնք նրան հատկապես խոցելի են դարձնում:

13.Ենթադրաբար բռնություն գործադրողի` հոգեբուժական կամ նարկոլոգիական հաստատություններում հաշվառման վերցված լինելը:

14.Ենթադրաբար բռնություն գործադրողի՝ առերևույթ ալկոհոլի կամ թմրամիջոցների ազդեցության տակ գտնվելը:

15.Ենթադրաբար բռնություն գործադրողի մոտ բռնությամբ զուգորդված հանցանքի համար դատվածության առկայությունը, պատժի կրումից պայմանական վաղաժամկետ ազատված լինելը և փորձաշրջանի մեջ գտնվելը:

16.Ենթադրաբար բռնություն գործադրողի նկատմամբ նախկինում նախազգուշացման, անհետաձգելի միջամտության կամ պաշտպանական որոշում կայացված լինելը, այդ թվում՝ հաշտեցման հիմքով կամ ենթադրաբար բռնության ենթարկված անձի կողմից պաշտպանական որոշման /նախազգուշացման, անհետաձգելի միջամտության կամ պաշտպանական/ պահանջների կատարմանը խոչընդոտելու պատճառով օրենքով սահմանված դեպքում վերոհիշյալ որոշումների վերացված լինելը:

**Հարցաթերթ**

**Ընտանիքում բռնության կրկնման կամ շարունակման անմիջականորեն սպառնացող վտանգի գնահատման չափորոշիչների վերաբերյալ**

<<\_\_\_\_>> \_\_\_\_\_\_\_\_\_\_ 20 թ. \_\_\_\_\_\_\_\_\_\_\_\_\_

/Ï³ï³ñÙ³Ý í³ÛñÁ/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ոստիկանության իրավասու ծառայողի å³ßïáÝÁ, ÏáãáõÙÁ, ³ÝáõÝÁ, ³½·³ÝáõÝÁ/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ընտանիքում ենթադրաբար բռնության ենթարկվածի անձնական տվյալներ

²ÝáõÝÁ, ³½·³ÝáõÝÁ, Ñ³Ûñ³ÝáõÝÁ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# ÌÝÝ¹Û³Ý ï³ñ»ÃÇíÁ, ÍÝÝ¹³í³ÛñÁ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## ÎñÃáõÃÛáõÝÁ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ÀÝï³Ý»Ï³Ý ¹ñáõÃÛáõÝÁ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

²ßË³ï³ÝùÇ í³ÛñÁ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Գրանցման և բնակության փաստացի վայրերի հասցեն և հեռախոսահամարները\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ընտանիքում ենթադրաբար բռնության ենթարկված անձին ուղղվում են հետևյալ հարցերը (անհրաժեշտության դեպքում թարգմանչի օգնությամբ)՝

|  |  |  |  |  |
| --- | --- | --- | --- | --- |
| **Հարցը** | **Այո** | **Ոչ** | **Տեղյակ չեմ** | **Հրաժարվում եմ պատասխանել** |
| 1. Դուք վնասվածք ստացե՞լ եք ներկա դեպքի պատճառով |  |  |  |  |
| 2. Արդյո՞ք Դուք վախ ունեք, որ ենթադրաբար բռնություն գործադրած անձը կվնասի Ձեզ կամ Ձեր խնամքի տակ գտնվող անձանց |  |  |  |  |
| 3.Արդյո՞ք ենթադրաբար բռնություն գործադրած անձը սպառնացել է վնասել Ձեզ կամ Ձեր խնամքի տակ գտնվող անձանց |  |  |  |  |
| 4.Արդյո՞ք ենթադրաբար բռնություն գործադրած անձը սպառնացել է սպանել Ձեզ կամ Ձեր խնամքի տակ գտնվող անձանց |  |  |  |  |
| **Հարցը** | **Այո** | **Ոչ** | **Տեղյակ չեմ** | **Հրաժարվում եմ պատասխանել** |
| 5. Արդյո՞ք ենթադրաբար բռնություն գործադրած անձը սպառնացել է Ձեզ կամ Ձեր խնամքի տակ գտնվող անձանց՝ գործածելով զենք /դանակ կամ այլ առարկա/ |  |  |  |  |
| 6.Ենթադրաբար բռնություն  գործադրած անձը երբևէ ֆիզիկական բռնություն գործադրե՞լ է Ձեր նկատմամբ /ի՞նչ աճախականությամբ/ |  |  |  |  |
| 7.Ենթադրաբար բռնություն գործադրած անձը Ձեզ երբևէ պարտադրե՞լ է սեռական հարաբերություն ունենալ իր հետ |  |  |  |  |
| 8.Արդյո՞ք ենթադրաբար բռնություն գործադրած անձը հետապնդել է Ձեզ, վերահսկողություն իրականացրե՞լ է Ձեր գործողությունների նկատմամբ |  |  |  |  |
| 9.Արդյո՞ք ենթադրաբար բռնություն գործադրած անձը մեկուսացրե՞լ է Ձեզ կամ զրկե՞լ է ֆինանսական միջոցներից |  |  |  |  |
| 10.Ենթադրաբար բռնություն գործադրած անձի տիրապետության տակ արդյոք առկա՞ է զենք |  |  |  |  |
| 11.Ենթադրաբար բռնություն գործադրած անձը երբևէ դաժանաբար վարվե՞լ է Ձեր ընտանի կենդանու նկատմամբ |  |  |  |  |
| 12.Ենթադրաբար բռնություն գործադրած անձից Դուք վերջերս (վերջին մեկ տարվա ընթացքում) փորձե՞լ եք ամուսնալուծվել կամ բաժանվել կամ Ձեր միջև արդյոք կա՞ երեխաների խնամակալության հետ կապված վեճ |  |  |  |  |
| 13.Ենթադրաբար բռնություն գործադրած անձը տառապու՞մ է ալկոհոլամոլությունից, թմրամոլությունից, թունամոլությունից կամ խաղամոլությունից |  |  |  |  |
| **Հարցը** | **Այո** | **Ոչ** | **Տեղյակ չեմ** | **Հրաժարվում եմ պատասխանել** |
| 14.Ենթադրաբար բռնություն գործադրած անձը Ձեր հղիության ընթացքում (եթե նա տեղյակ էր հղիության մասին) գործադրե՞լ է բռնություն |  |  |  |  |
| 15**.**Արդյո՞ք ենթադրաբար բռնություն գործադրած անձի նկատմամբ երբևէ  կայացվել է ընտանիքում բռնության համար նախազգուշացման, անհետաձգելի միջամտության կամ պաշտպանական որոշում կամ մեղադրական դատավճիռ |  |  |  |  |
| 16.Ենթադրաբար բռնություն գործադրած անձը երբևէ խախտե՞լ է նախազգուշացման, անհետաձգելի միջամտության կամ պաշտպանական որոշումները |  |  |  |  |
| 17.Ենթադրաբար բռնություն գործադրած անձը երբևէ դատապարտվե՞լ է բռնությամբ զուգորդված հանցանք կատարելու համար |  |  |  |  |
| 18.Ենթադրաբար բռնություն գործադրած անձը հաշվառվա՞ծ է հոգեբուժական կամ նարկոլոգիական դիսպանսերում |  |  |  |  |
| 19. Արդյո՞ք ենթադրաբար բռնություն գործադրած անձը հնչեցրել է սպառնալիք Ձեր կողմից, ոստիկանություն կամ այլ իրավապահ մարմիններ դիմելու դեպքերում |  |  |  |  |
| 20.Բռնարարը սպառնու՞մ է կամ փորձու՞մ է ինքնասպան լինել |  |  |  |  |
| 21. Արդյո՞ք Դուք հղի եք կամ ծննդաբերել եք վերջին մեկ տարվա ընթացքում կամ ունե՞ք հաշմանդամություն |  |  |  |  |

Ենթադրաբար բռնության ենթարկված անձ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

/անուն ազգանուն / /ստորագրություն/

Ոստիկանության իրավասու ծառայող \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

/ անուն ազգանուն / /ստորագրություն/

Վերը թվարկված հարցերից 10-ին դրական պատասխանելը վկայում է ընտանիքում բռնության կրկնման կամ շարունակման անհետաձգելիորեն սպառնացող վտանգի առկայության մասին:

**3.Ենթադրաբար բռնություն գործադրած անձին ուղղվում են հետևյալ հարցերը.**

17.Արդյո՞ք նա գործադրել է բռնություն:

18.Եթե այո, ապա դրա պատճառը և հանգամանքները:

19.Եթե ոչ, ապա ինչպես է բացատրում ենթադրաբար ընտանիքում բռնության ենթարկված անձի մարմնի և հագուստի վրա և դեպքի վայրում առկա բռնության հետքերը:

20.Արդյոք նրա նկատմամբ երբևէ կայացվե՞լ է նախազգուշացման, անհետաձգելի միջամտության կամ պաշտպանական որոշում, բռնությամբ զուգորդված հանցանքի համար մեղադրական դատավճիռ և արդյո՞ք նա հաշվառման է վերցվել ընտանիքում բռնություն կատարելու համար:

21.Ինչպիսի՞ հարաբերությունների մեջ է ընտանիքում ենթադրաբար բռնության ենթարկված անձի հետ, արդյո՞ք նրանց միջև առկա է որևէ դատական վեճ:

22.Արդյո՞ք նրա տիրապետության տակ առկա է զենք:

**4. Եթե ենթադրաբար գործադրվել է փոխադարձ բռնություն, ոստիկանության իրավասու ծառայողը որոշում է.**

23.Կողմերից ո՞ր մեկն է գործել պաշտպանության վիճակում:

24. Եթե կողմերից ոչ մեկն առերևույթ չի գործել պաշտպանության սահմաններում, ու՞մ կողմից բռնությունը շարունակելու կամ կրկնելու հավանականությունն է ավելի բարձր՝ ելնելով յուրաքանչյուրի վնասվածքների բնույթից, քանակից, տեղակայումից, օգտագործված գործիքներից և միջոցներից, ինչպես նաև 1-ին կետի 13-17-րդ ենթակետերով նախատեսված հանգամանքներից:

**5. Ընտանիքում բռնության անմիջականորեն սպառնացող վտանգի գնահատման ձևակերպումը**

Ընտանիքում բռնության կրկնման կամ շարունակման անմիջականորեն սպառնացող վտանգի գնահատումը ձևակերպվում է անհետաձգելի միջամտության որոշման մեջ, որը բովանդակում է.

25. Դեպքի վայրի հասցե, հաղորդման վերաբերյալ տեղեկություններ, ենթադրաբար բռնություն գործադրած և ենթադրաբար բռնության ենթարկված, ինչպես նաև դեպքի վայրում ներկա և բացատրություն տվող անձանց անուն, ազգանուն, հայրանուն, բնակության և հաշվառման հասցե, արձանագրությունը կազմող իրավասու ծառայողի անուն, ազգանուն, հայրանուն, կոչում, պաշտոն:

26. Ենթադրաբար բռնության ենթարկված անձի կողմից ընտանիքում բռնության կրկնման կամ շարունակման անմիջականորեն սպառնացող վտանգի գնահատման ամփոփում՝ ըստ սույն հավելվածի 2-րդ կետով նախատեսված հարցաթերթի, որը լրացվում է 16 տարին լրացած անձի կողմից:

27. Ենթադրաբար բռնության ենթարկված անձին (անձանց) պատճառված վնասի, նրա (նրանց) վարքագծի և խոցելիությունը բնութագրող հատկանիշների նկարագրություն՝ համաձայն սույն հավելվածի 5-7-րդ և 11-րդ կետերով նախատեսված չափորոշիչների:

28. Ենթադրաբար բռնություն գործադրած անձի վարքագծի նկարագրություն և անձը բնութագրող հատկանիշների արձանագրում՝ համաձայն սույն հավելվածի 3-4-րդ, 11-րդ, 13-18-րդ կետերով նախատեսված չափորոշիչների:

29. Ենթադրաբար բռնության ենթարկված և ենթադրաբար բռնություն գործադրած անձանց միջև հարաբերությունների նկարագրություն՝ համաձայն սույն հավելվածի 6-րդ կետով նախատեսված չափորոշիչի:

30. Դեպքի վայրում բռնության հետքերի և գույքին պատճառված վնասի նկարագրություն:

31. «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» Հայաստանի Հանրապետության  օրենքի 7-րդ հոդվածով նախատեսված սահմանափակում(ներ)ը և դրա (դրանց) գործողության ժամկետը (ժամկետները):

32. Որոշման բողոքարկման ժամկետը և մարմինը, ներառյալ՝ դատարանը, որին որոշումը կարող է բողոքարկվել, ինչպես նաև այն խախտելու համար օրենքով նախատեսված պատասխանատվության միջոցները:

33. Ստորագրությունները և որոշումը կազմելու ամսաթիվը:

Որոշումը ստորագրում է այն կայացրած իրավասու ծառայողը: Բացատրություններ տված անձինք ևս ստորագրում են որոշման տակ, իսկ անչափահաս և անգործունակ անձանց փոխարեն ստորագրում են նրանց օրինական ներկայացուցիչները, եթե վերջիններս ներկա են որոշման կայացման պահին: Եթե ենթադրաբար բռնություն գործադրած անձը դեպքի վայրում ներկա չէ, այդ մասին որոշման մեջ կատարվում է համապատասխան նշում: Եթե բացատրություններ տված անձինք հրաժարվում են ստորագրել, այդ մասին կատարվում է համապատասխան գրառում: Որոշումը ստորագրելուց հրաժարվող անձին պետք է հնարավորություն տրվի բացատրելու հրաժարման պատճառները կամ պատճառները բացատրելուց հրաժարվելը, ինչի մասին նույնպես գրառում է կատարվում:

Եթե իրավասու ծառայողը, սույն հավելվածով նախատեսված չափորոշիչների գնահատման արդյունքում հանգում է եզրակացության, որ ընտանիքում բռնության կրկնման կամ շարունակման անմիջականորեն սպառնացող վտանգը բացակայում է, այդ մասին կազմում է արձանագրություն:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***(Հավելվածը խմբագրվել է 06.08.2020թ. թիվ 30-Լ հրամանի հիման վրա)***